jkorsvik/nowiki_second_scrape_merged huggingface dataset:
IMUSE

iMUSE (Interactive MUsic Streaming Engine) er en motor for videospill som ble funnet opp av Michael Land og hans venn Peter McConnell. Den er laget for å synkronisere musikk med det visuelle. Poenget med iMUSE var å lage musikk som passer til scener, personer og atmosfæren i et spill. Den er patentert under US patentnr. 5,315,057 av LucasArts. Motoren ble lagt til den femte versjonen av SCUMM i 1991 som er en motor som  ble utviklet innen LucasArts og brukt for å lage eventyrspill.
Det første spillet som brukte iMUSE var Monkey Island 2: LeChuck's Revenge og den har blitt brukt i alle eventyrspillene fra LucasArts siden da. Motoren har også blitt brukt i noen andre titler fra LucasArts, slik som X-Wing-serien.
Systemet er laget slik at overganger mellom melodier skal foregå sømløst slik at det høres ut som et kontinuerlig stykke.
Et typisk eksempel på dette er gravplassen i Monkey Island 2 hvor hvis man står på utsiden så hører man en melodi og hvis man går inn på gravplassen går den over i en annen miks av den samme melodien. Den samme effekten kan igjen høres hvis man zoomer inn på en kiste. Dette er gjort ved at man har lagret tre versjoner av det samme stykket som så blir avløst av hverandre når spilleren gjør noe.
I Star Wars: X-Wing kan man høre et stykke som er løst basert på Star Wars-temaet bli spilt mens man flyr rundt. Hvis et skip fra opprørerne entrer området så blir den originale musikken sømløst byttet ut med en kort versjon av "opprørertemaet". Det samme skjer hvis et skip fra Imperiet entrer området. Da får man høre den første delen av "The Imperial March" fra filmene. Andre melodier blir spilt hvis man klarer eller feiler et oppdrag, når spilleren går inn i overlyshastighet og så videre.
Avbrytelsen av musikk, innsettelsen av korte overganger og kontinuasjon av musikken skjer ved hjelp av en rekke sofistikerte algoritmer som gjør at avbrytelsen skjer sømløst. Dette gjør at man vil høre et unikt stykke basert på hva man gjør i spillet.


== Eksterne lenker ==
iMuse Island Arkivert 6. februar 2005 hos Wayback Machine.
LucasHacks Arkivert 7. februar 2005 hos Wayback Machine.
Patentet
Ahmad Elrich

Ahmad Elrich (født 30. mai 1981) er en australsk fotballspiller som tidligere har vært på utlån til Lyn fra den engelske Premier League-klubben Fulham. Han har tidligere spilt for klubbene Parramatta Power og Busan Icons.


== Referanser ==


== Eksterne lenker ==
(en) Ahmad Elrich – Olympedia 
(en) Ahmad Elrich – Sports-Reference (OL-resultater – arkivert) 
(en) Ahmad Elrich – Australian Olympic Committee 
(en) Ahmad Elrich – FIFA 
(en) Ahmad Elrich – K League database 
(en) Ahmad Elrich – national-football-teams.com 
(en) Ahmad Elrich – FootballDatabase.eu 
(en) Ahmad Elrich – FBref
Henrik Dahl

Henrik Dahl (født 1. mai 1975) er en tidligere svensk fotballspiller, som avsuttet proffkarrieren i svenske GAIS. Han har spilt tre sesonger for Fotballklubben Lyn. Han kom til Lyn fra den danske klubben Silkeborg IF, og har tidligere også spilt for klubbene Grimeton IK, Varbergs BOIS FC og BK Häcken.
I perioden 2009-2010 spilte han for Bærum Sportsklubb og 2010-2014 var han assisterende trener for Bærum Sportsklubb før han returnerte til Lyn som sportslig leder for barn og ungdomsfotball i juli 2014. I perioden nov.2014 til april 2015 hadde Dahl en rolle som assisterende trener på Lyns A-lag i 2.divisjon. Siden har han vært spillerutvikler på NFF Oslo G2009 kretslag og sportslig leder i Oppegård IL. Dahl er også styremedlem i Allsvenska Varbergs BoIS FC siden 2018. 


== Klubber som spiller ==
1982–1989 Grimeton IK* 1990–1994 Varbergs BoIS FC
1995–2002 BK Häcken
2003 Silkeborg IF
2004–2006 FC Lyn Oslo
2007–2008 GAIS
2008 Varbergs BoIS FC
2009–2010 Bærum SK
2011 Røa IL
2012–2014 Bærum SK


== Klubber som trener/leder ==
2014–2015 Lyn Oslo
2016–2020 Bærum SK
2018– Varbergs BoIS FC
2020–2021 Oppegård IL
2021– NFF Oslo


== Referanser ==


== Eksterne lenker ==
(en) Henrik Dahl – Transfermarkt 
(en) Henrik Dahl – WorldFootball.net 
(en) Henrik Dahl – Soccerway 
(en) Henrik Dahl – FBref 
Spillerprofil i Lyn (2004-2006) Arkivert 18. mars 2012 hos Wayback Machine.
S.W.Hayter

S.W.Hayter eller metalltrykk  (på engelsk viscosity printing) er en grafisk teknikk for flerfargetrykk.Teknikken gjør bruk av valser av ulik hardhet og trykksverter av ulik «smidighet» (oljeinnhold) og brukes til flerfargetrykk. Flere farger kan trykkes fra samme plate, samtidig. Teknikken er oppkalt etter sin oppfinner, den britiske maleren Stanley William Hayter (1901–1988). 
Teknikken kombinerer de to «motsatte» teknikkene høytrykk og dyptrykk. I høytrykk er trykkfargen valset på og ligger på platens høyeste punkt. I dyptrykk blir trykkfargen smurt ned i platen og ligger nede i platens fordypninger (graveringen), mens platens høyeste parti er tørket av (uten farge). 
Motivet etses eller påføres platen mekanisk. Dette skjer ved hjelp av syrer, andre kjemikalier eller mekaniske redskap. 


== Metalltrykk ==
Trykkplaten er grovt (dypt) etset eller bearbeidet. Det kan også være en collage hvor metallbiter og annet enten festes til platen eller legges løst oppå platen slik at de kan farges inn individuelt. Dette er en litt mer moderne måte, og Rolf Nesch eksperimenterte mye med dette. 


== Framgangsmåte ==
Den grovt bearbeidede platen farges først inn som dyptrykk, de dypeste fordypningene i platen smøres inn. Overflødig trykksverte tørkes (slåes av). Deretter valses de mer opphøyde partiene inn (høytrykk). Ved å bruke valser med ulik hardhetsgrad kan en legge på tre, kanskje fire farger. Teknikken er enkel, men kan lett mislykkes dersom en ikke passer på hvor mye olje (seig eller flytende) det er i trykkfargene. Første farge (dyptrykket) må være seigest. Så mer og mer flytende. 
Platen trykkes som et dyptrykk. Den trykkemetoden er omtalt her.
Eventuelt relieff i trykkplaten vil gi et tilsvarende relieffpreg i papiret.
Ulstein Verft

Ulstein Verft AS er et norsk, familieeid verft i Ulstein Group. Verftet ligger i Ulsteinvik på Sunnmøre, et sentralt område for den maritime klyngen på Møre.
Verftet er Ulstein Groups kompetanse- og utviklingsbase for konstruksjon, sammenstilling, utrustning og integrasjon av systemer og utstyr i skip.
Ulstein Verft spesialiserer seg på å bygge avanserte skip, og har de seneste årene bygd kabelleggere, ekspedisjonscruiseskip, serviceskip til havvindindustrien, yacht og Ropax-hybridferge, i tillegg til fartøy innenfor offshore olje og gass. Hovedsatsingen er nybygg og større ombygginger, men verftet tar også på seg service- og ettermarkedsoppdrag som dokkinger, klassifisering, vedlikehold, reparasjoner, oppgraderinger, sliping, maling, kran- og løftearbeid og en avdeling på verftet tar også på seg lektertransport og kranløftoppdrag langs kysten.To av de siste leveransene fra verftet er kabelleggingsskipet Nexans Aurora (2021) og ekspedisjonscruiseskipet National Geographic Resolution (2021).
Med en teknisk avdeling er ingeniørtjenester innen engineering og prosjektering sentrale oppgaver.
De stålintensive delene av skrogene er satt bort til samarbeidsverft.


== Historie ==
Verftet ble etablert av Martin Ulstein i 1917 som et mekanisk verksted for reparasjon av fiskebåter. Gjennom mer enn 100 år har verftet bygd mange ulike typer skip, blant annet fiskefartøy (trålere, linebåter, snurpere), hurtigruter, dykkebåter, isbrytere og ferger, i tillegg til offshorefartøy, og senere offshore fornybar, passasjerskip, yacht og cruiseskip. Siden starten har verftet bygd mer enn 300 skip. Hurtigruteskipet MS «Polarlys» ble bygget her i 1996.


== Referanser ==


== Eksterne lenker ==
(en) Ulstein Verft – kategori av bilder, video eller lyd på Commons 
Ulstein verft på konsernets nettsider
Idar Ulstein: Historia til Ulstein
Artikkel om Ulstein Verft AS
Om skipsbygging på konsernets nettsider [1]
Grete Pedersen

Grete Pedersen (født 1. oktober 1960) er en norsk dirigent og tidligere landslagsspiller i fotball.
Pedersen er fra Jeløya og begynte med piano og enkel religiøs musikk i frikirken der.Hun er utdannet kirkemusiker og dirigent med diplomeksamen i dirigering fra Norges musikkhøgskole i 1988, og har studert med Terje Kvam og Eric Ericson. Hun er ansatt som professor i kordireksjon ved NMH, og har siden 1990 vært dirigent for Det Norske Solistkor. Aller best liker hun å blande stemmer og instrumenter.Pedersen er også aktiv som freelance dirigent for profesjonelle europeiske kor, og har gjestet bl.a. Sveriges Radiokör, Nederlands Kammerkor og Nederlands Radiokor. Hun har også dirigert orkestre som Det Norske Kammerorkester, Norsk Barokkorkester og Kringkastingsorkestret i produksjoner for kor og orkester. 
I 1984 startet Grete Pedersen Oslo kammerkor, som hun dirigerte frem til 2004. Med dette koret mottok hun Norges Korforbunds ærespris 2004.
Den 30. september 2010 ble hun tildelt Musikkritikerprisen 2009/2010. I 2017 mottok hun Telenors kulturpris, i 2019 Lindemanprisen og i 2020 Anders Jahres kulturpris.


== Fotball ==
Frem til 1982 spilte hun fotball  for Sportsklubben Sprint-Jeløy i Moss og fikk med seg en finale i Norgesmesterskapet i fotball for kvinner. Hun spilte ni kamper på Norges kvinnelandslag i fotball 1980–81, hvorav tre hun scoret i. 


== Referanser ==


== Eksterne lenker ==
(no) Grete Pedersen – Norges Fotballforbund
Skalldyr

Skalldyr er en ikke-systematisk gruppe og brukes som en fellesbetegnelse om krepsdyr og skjell. Mange krepsdyr har det til felles at de har fem par føtter, der det fremste paret har blitt omdannet til klør. Slike klør er en populær matkilde. De vanligste krepsdyrene er reker, ferskvannskreps, sjøkreps,hummer, krabber og kongekrabbe. De vanligste skjellene er blåskjell, flatøsters og kamskjell.
Skalldyr inngår som næringskilde i en rekke matretter, som forretter, middager, supper og posteier. Skalldyr regnes som en eksklusiv råvare, men prisene varierer mellom sortene. Hummer og kongekrabbe er dyrt, mens reker og blåskjell er rimelige. Krepsdyr selges vanligvis levende eller kokte. Skalldyr er lett bedervelig mat, noe som stiller store krav til behandling og oppbevaring.


== Se også ==
Hummersuppe
Paella, en populær spansk nasjonalrett
Rekecocktail
Skalldyrfestivalen
Slaget ved Sulci

Slaget ved Sulci var et sjøslag utkjempet i 258 f.Kr. mellom den romerske og karthagenske flåten nær byen Sulci. Det ble en mindre romersk seier. Den romerske flåten ble kommandert av konsul Gaius Sulpicius Paterculus.
Slaget ved Tyndaris

Slaget ved Tyndaris var et sjøslag under den første punerkrig, som ble ukjempet ved Tyndaris (dagens Tindari) i 257 f.Kr. Tyndaris var en siciliansk by grunnlagt som gresk koloni i 396 f.Kr., lokalisert høyt over havet med utsikt over Tyrrenhavet i Pattigulfen. Hiero II, tyrann av Syracus, godkjente at Tyndaris ble en base for karthagenerne. Etter dette slaget, som ble utkjempet i farvannene mellom Tyndaris og De eoliske øyer, ble byen overgitt til romerne og Hiero II ble en trofast alliert til Roma.
Iven Austbø

Iven Austbø (født 22. februar 1985 i Stavanger) er en norsk tidligere fotballspiller.Han har tidligere spilt for Randaberg IL, Stabæk og Sandefjord Fotball.
Austbø var fast målvakt for Viking store deler av 2007-sesongen, men til tross for bra spill ble han vraket da Thomas Myhre kom tilbake i kampform. Dette medførte til at han ble solgt for rundt fem millioner kroner til Stabæk. Der ville han konkurrere med Jon Knudsen om keeperplassen. I 2011 signerte han en ettårskontrakt med Sandefjord Fotball.
Austbø debuterte i Tippeligaen i 2004. Han har spilt elleve U21-landskamper og 25 landskamper i aldersbestemte klasser.


===== Retur til Viking =====
19. november 2013 returnerte Austbø til Viking FK. Han signerte en kontrakt som strekker seg over to år. Austbø redebuterte for viking i tippeligaen i kampen mot Start da han kom inn for Arild Østbø i det 44 minutt.


== Karriere som spiller ==
Oppdatert 18. april 2012


== Meritter ==
 Viking FK

OBOS-ligaen: 2018
NM-cup: 2019


== Referanser ==


== Eksterne lenker ==
(en) Iven Austbø – Transfermarkt 
(en) Iven Austbø – Soccerway 
(no) Iven Austbø – Norges Fotballforbund 
(en) Iven Austbø – FBref 
Presentasjon av Austbø på Vikings hjemmesider
Landslagsstatistikk på fotball.no
To spillere inn
Anthony Basso

Anthony Basso (født 4. juli 1979) er en fransk fotballspiller. Han er keeper, og som for tiden ikke spiller for noen klubb. 
Basso spilte for Viking fra våren 2004 til sommeren 2006, da han ble løst fra kontrakten et halvt år før den opprinnelige utløpsdatoen. Før han kom til Viking, spilte han for Auxerre og den italienske klubben Udinese.


== Referanser ==


== Eksterne lenker ==
(en) Anthony Basso – Transfermarkt 
(en) Anthony Basso – Soccerbase.com 
(en) Anthony Basso – Soccerway
Karin Alvtegen

Karin Alvtegen (født 8. juni 1965 i Huskvarna i Sverige) er en svensk forfatter, manusforfatter og attributør.
Sin forfatterkarriere startet hun som manusforfatter for tv-såpen Rederiet. Idag er hun framfor alt forfatter av kriminalromaner. I 2001 tildeltes hun Skandinaviska Kriminalsällskapets pris Glassnøkkelen for romanen Saknad. I 2004 ble den samme romanen filmatisert for ITV1 av det skotske produksjonsselskapet SMG TV Production under tittelen Missing.
Alvtegen er datterdatter til Astrid Lindgrens bror Gunnar Ericsson.


== Bibliografi ==
Skuld (1998)
Saknad (2001)
Svek (2003)
Skam (2005)
Skugga (2007)
En sannolik historia (2010)
Fjärilseffekten (2013)


=== Oversettelser til norsk ===
Skyld (2002)
Savn (2003)
Svik (2004)
Skam (2006)
Skygge (2008)
En sannsynlig historie (2011)


== Filmmanus ==
Hotet (2004)


== Priser og utmerkelser ==
Glassnøkkelen 2001, for Saknad
Årets bok-Månadens boks litterära pris 2005
Palle Rosenkrantz-prisen 2007, for Skugga


== Referanser ==


== Eksterne lenker ==
(en) Offisielt nettsted 
(en) Karin Alvtegen – kategori av bilder, video eller lyd på Commons 
(en) Karin Alvtegen på Internet Movie Database 
(sv) Karin Alvtegen i Svensk Filmdatabas 
(en) Karin Alvtegen hos The Movie Database
Vømmøl’n

Vømmøl'n er debutalbumet til Vømmøl Spellmannslag og ble utgitt på det antikapitalistiske plateselskapet MAI i 1974. Albumet består av en samling sanger skrevet av Kristian Schravlevold, alias Hans Rotmo, i perioden mellom 1967 og 1974. 
Sangenes tekster skal etablere historien om den fiktive bygda Vømmøldalen med omegn. Spellmannslagets hensikt er å skildre livet i Vømmøl og Porselen kommuner og å gi utenforstående kjennskap til kulturen i området. De fleste tekstene er politisk ladet med et populistisk og/eller kommunistisk preg. 
Albumet lå til sammen 49 uker på VG-lista i 1974, 1975 og 2009 med nr. 2 som beste plassering.


== Sporliste ==
Tekst og musikk: Kristian Schravlevold

«Vømmølstev» – 0.24
«Høvlerivisa» – 2.55
«Peder og Hammarforsens brus» – 2.05
«Vinterbruden» – 3.02
«Martin Svingen» – 1.52
«Spæll åt mæ» – 3.15
«Vømmøl'n» – 3.49
«Gammel-Thomas» – 1.58
«Tango kapital» – 2.42
«Porcelenstrand» – 3.01
«Jonassen» – 2.55
«Ann-Magritt» – 2.31
«Dæven han ta» – 3.47
«Johan Møkkerbakken»* – 6.39*Innspilt av Øystein Sunde under en konsert på Bikuben 20. februar 1974


=== Bonus-CD fra ny-utgivelse i 2009 ===
Vømmøl Live Samfundet, Trondheim 14/12-1974
Innspilt av NRK under Vømmøl Spellmannslags siste konsert på 1970-tallet. Inneholder låter fra albumet Vømmøl'n og oppfølgeren Vømlingen, som ble utgitt i 1975.
All tekst og musikk er skrevet av Kristian Schravlevold.

«Peder og Hammarforsens brus» – 2.51
«Slaktar'n» – 1.51
«Det er itjnå som kjem tå seg sjølv» – 3.06
«Fjøsvisa» – 3.05
«Ann-Magritt» – 2.41
«Jøssmyrjuvet» – 2.18
«Arbeidslaget hans Johannes Johansen» – 2.49
«Spell åt mæ» – 6.12


== Medvirkende ==


=== Vømmøl Spellmannslag ===
Kristian Schravlevold – vokalist, lurk, fiolin
Konrad Vømmølbakken – mandolin, saksofon
Peder Storvømmølvold – gitar, munnspill
Birger Skruddusvingen – bassStudiomusikerFrank Berg Olsen – trommer på Vinterbruden og Jonassen


=== Øvrige ===
Harald Are Lund - produsent, tekniker
Arvid Esperø - produsent, tekniker
Ingar Helgesen - tekniker
Bruno Oldani - fotograf/coverdesign
Halvard Skauge - omslagstegning


== Referanser ==


== Eksterne lenker ==
(en) Vømmøl'n på Discogs 
(en) Vømmøl'n på MusicBrainz
Vømlingen

Vømlingen er en LP fra Vømmøl Spellmannslag som ble utgitt på det antikapitalistiske plateselskap MAI i 1975. Albumet lå 28 uker på VG-lista i 1975 med 1.-plass som beste plassering.


== Sporliste ==
«Førarkortet»
«Arbeidslaget hass Johannes Johansen»
«Slaktar'n»
«Feskarvals»
«Råttistokken»
«Veivisesketsj»
«Bånsull»
«Langt inni mæ»
«Tømmerhøggar'n»
«Fjøsvisa»
«Arne Armoen og personalsjefen»
«Fordi du er kvinne»
«Vømmølfabrikken»
«Det e itjnå som kjæm tå sæ sjøl»


== Medvirkende ==


=== Vømmøl Spellmannslag ===
Kristian Schravlevold – vokalist, lurk, fele
Konrad Vømmølbakken – mandolin, saksofon
Birger Skruddusvingen – bass, vokalist
Peder Storvømmølvold – mandolin, korStudiomusikereFrank Berg Olsen - trommer på Arbeidslaget hans Johannes Johansen, Veivisesketsj, Fordi du er kvinne og Det e itjnå som kjæm tå sæ sjøl


=== Øvrige ===
Harald Are Lund - produsent, tekniker, mixing
Arvid Esperø - produsent, tekniker
Ingar Helgesen - tekniker


== Referanser ==


== Eksterne lenker ==
(en) Vømlingen på Discogs 
(en) Vømlingen på MusicBrainz
Electronic Arts

Electronic Arts (EA) (NASDAQ: ERTS) er en amerikansk utvikler, markedsfører, utgiver og distributør av videospill. EA ble etablert i 1982 av Trip Hawkins, og var en pionér innen videospillindustrien. De første årene drev selskapet kun med distribusjon, men startet med å utvikle egne spill på slutten av 1980-tallet og litt senere begynte de også med å lage videospill. Flere av underselskapene til EA har hovedkvarter i Vancouver, Canada.
Utover 1990-tallet kjøpte EA opp andre spillselskap og er idag verdens største uavhengige spilldistributør. De mest populære spillene er sportsspill, spill basert på populære filmer, og etablerte spill som Need for Speed, Medal of Honor, Battlefield-serien, FIFA-serien og The Sims. Electronic Arts har blitt kritisert for sin forretningsførsel og behandling av ansatte.Flere av Electronic Arts sine datterselskaper jobber sammen for å skape et produkt, spesielt når det er flere språk involvert. Electronic Arts-studioet i Madrid står for å finpusse oversettelsene av nesten alle spillene deres, blant annet norske, tyske, kinesiske (tradisjonell og forenkelt) og tsjekkiske oversettelser av The Sims 4 (utviklet av Maxis), FIFA-serien (EA Sports), Dragon Age-serien (BioWare) og It Takes Two (Hazelight Studios, ikke del av EA).


== Referanser ==


== Eksterne lenker ==
(en) Offisielt nettsted 
(en) Electronic Arts (company) – kategori av bilder, video eller lyd på Commons 
IGNs liste over spill utviklet av Electronic Arts
Vømmølåret

Vømmølåret er et album av Vømmøl Spellemannslag, 10års Jubileum i 1984, produsert i 1984 av Åge Aleksandersen.


== Sporliste ==


====== Skrevet av Kristian Schravlevold. ======
«Auksjonsvisa»
«Gammelpoteta»
«Kransen»
«Drømman vi fant»
«Blå blå vind»
«Vømmølåret»
«Vømmøldalens siste vår»
«Fest borti Svingen»
«Frigjøringsda'n»
«Spættet»
«Gravølet»
«Isogaisa»
«Tysker'n»Melodien til «Frigjøringsda'n» minner om den tradisjonelle visen «Der bor en baker».


== Personell ==


=== Vømmøl Spellmannslag ===
Kristian Schravlevold – vokal, lurk, fiolin
Konrad Vømmølbakken – mandolin, saksofon, kor, arrangement
Birger Skruddusvingen – bass, kor
Peder Storvømmølvold – gitar, munnspill, vokalStudiomusikereCarl Haakon Waadeland – slagverk
Steinar Krokstad-slagverk
Tor Evensen
Alf-Erik Skille – tangenter


=== Øvrige ===
Åge Aleksandersen – produsent
Roger Valstad – lydtekniker
Rune Nordal – tekniker
Berg & Company / Astrid Lien – omslag


== Eksterne lenker ==
(en) Vømmølåret på Discogs 
(en) Vømmølåret på MusicBrainz
Graham Poll

Graham Poll (født 29. juli 1963 i Tring, England) er en tidligere, engelsk fotballdommer. Han dømte en rekke kamper i FA Premier League, engelske og europeiske cuper. Poll dømte i EM 2000,  VM 2002 og 2006 og han dømte finalen i UEFA-cupen 2005 mellom Sporting Lisboa og CSKA Moskva.
Etter VM 2006 bestemte Poll seg for å ikke dømme mer internasjonalt, men konsentrere seg om Premier League. Grunnen til at han ikke ønsket å dømme internasjonalt var at han klarte å gi Josip Šimunić på Kroatia tre gule kort i samme kamp under VM 2006. Noen måneder etter VM dømte han kamper igjen i internasjonal sammenheng. 

13. mai 2007 dømte Poll sin siste kamp i Premier League. Han avslutta med Portsmouth–Arsenal. Poll dømte playoff-finalen i The Championship 28. mai 2007 mellom Derby og West Bromwich. Dette var hans siste kamp i England.
I Premier League dømte Poll 215 kamper. Han dømte for Tring.


== Kamper i VM som hoveddommer ==
2002:

 Italia – Kroatia  (gruppespill)2006:

  Togo – Sør-Korea   (gruppespill)
  Saudi-Arabia – Ukraina   (gruppespill)
  Kroatia – Australia   (gruppespill)


== Kamper i EM som hoveddommer ==
2000:

 Frankrike – Tsjekkia  (gruppespill)
 Slovenia – Norge  (gruppespill)


== Premier League 2006/07 ==


== Premier League-karriere ==


== Referanser ==


== Eksterne lenker ==
Profil på Premier Leagues offisielle side Arkivert 14. november 2006 hos Wayback Machine.
Vømmølmusikken

Vømmølmusikken er et samlealbum av det progressive trønderbandet Vømmøl Spellmannslag. Plata omfattet sangene fra de tre albumene i 1974, 1975 og 1984 i tillegg til to sanger fra Arbeidslaget hass Konrad Vømmølbakken og to nyskrevne sanger for anledningen.
Albumet lå 18 uker på VG-lista i 1996, med førsteplass som beste plassering.


== Sporliste ==
«Vømmølstev» (Vømmøl'n)
«Peder og Hammarforsens brus» (Vømmøl'n)
«Høvlerivisa» (Vømmøl'n)
«Vømmøl'n» (Vømmøl'n)
«Ann Magritt» (Vømmøl'n)
«Fjøsvisa» (Vømlingen)
«Gammelpoteta» (Vømmølåret)
«Tango kapital» (Vømmøl'n)
»Vinterbruden» (Vømmøl'n)
«Det e itjnå som kjæm tå sæ sjøl» (Vømlingen)
«Martin i svingen» (Vømmøl'n)
«Førarkortet» (Vømlingen)
»Gammel Thomas» (Vømmøl'n)
«Arbeidslaget hass Johannes Johansen» (Vømlingen)
«Bånsull» (Vømlingen)
«Spællemannstreffet» (Vømmølmusikken)
«Johanna i juvet» (Vømmølmusikken)
«Råttistokken» (Vømlingen)
«Spættet» (Vømmølåret)
«Slaktar'n» (Vømlingen)
«Spæll åt mæ» (Vømmøl'n)
«Gravølet» (Vømmølåret)
»Blå blå vind» (Vømmølåret)
«Han vandre i ring» (Grovarbeid)
«Vømmølfjellgruva» (Varsko her!)
«Auksjonsvisa» (Vømmølåret)
«Vømmøldalens siste vår» (Vømmølåret)


== Referanser ==


== Eksterne lenker ==
(en) Vømmølmusikken på Discogs 
(en) Vømmølmusikken på MusicBrainz
Tomoe

Tomoe, eller tomoye, er et symbol som brukes på forskjellige måter i Japan. Det kan beskrives som et stort komma eller som en bøyd dråpeform.
Ofte tegnes flere tomoer sammen i mønstre. Tre tomoer sammen er et religiøst symbol som brukes både i shintoismen og buddhismen. Tomoe brukes gjerne i emblemer for familier, og i andre sammenhenger. 
Yin og yang-symbolet ligner, i og med at det kan sies å være satt sammen av to tomoer. Det baskiske symbolet lauburu ligner også, og det samme gjør enkelte symboler som ble brukt av kelterne.
Kalsiumnitrat

Kalsiumnitrat eller kalksalpeter, Ca(NO3)2, er den mest vanlige typen kunstgjødsel. Det kombineres gjerne med andre typer gjødsel, for eksempel salter av fosfat. Yara produserer store mengder kalsiumnitrat som selges under det uregistrerte varemerke Kalksalpeter™.
Mursalpeter er kalsiumnitrat som dannes spontant i naturen på steder hvor organiske, nitrogenholdige stoffer råtner i nærheten av kalk. Den dannede ammoniakk omdannes bakterielt til salpetersyre, som går i forbindelse med kalken og danner kalksalpeter.
Kalsiumnitrat dannes også på veggene i grotte, stall og fjøs der det er varme og tørre murvegger.


== Gjødselindustri ==
Norgesalpeter var første kjemisk forbindelse som ble brukt til produksjon av nitrogen-gjødsel i Norge. Produksjonen med bruk av Birkeland-Eyde-metoden begynte ved Notodden i 1905. Mesteparten av kalsiumnitratet produseres nå i Porsgrunn.
Kalsiumnitrat produseres ved å behandle kalkstein med salpetersyre, etterfulgt av nøytralisering med ammoniakk:

CaCO3  +  2 HNO3  →   Ca(NO3)2  +  CO2  +  H2OKalsiumnitrat er også et biprodukt ved Oddaprosessen for ekstraksjon av kalsiumfosfat:

Ca3(PO4)2  +  6 HNO3  +  12 H2O  →  2 H3PO4  +  3 Ca(NO3)2  +  12 H2OSlik som nitrater av jordalkaliemetall (i tillegg til LiNO3), dekomponerer kalsiumnitrat ved oppvarming og det frigis nitrogendioksid:
2 Ca(NO3)2  →   2 CaO  +  4 NO2  +  O2   ΔH = 369 kJ/mol


== Referanser ==


== Eksterne lenker ==
Artikkel i Store norske leksikon